ᱟᱡᱟᱱ ᱯᱤᱨ

ᱢᱤᱫᱴᱟᱹᱝ ᱩᱪᱷᱟᱹ ᱠᱷᱚᱱ ᱩᱱᱤᱭᱟᱜ ᱧᱩᱛᱩᱢ ᱫᱚ ᱛᱟᱦᱮᱸ ᱠᱟᱱᱟ ''ᱦᱟᱡᱟᱨᱟᱛ ᱥᱟᱦ ᱥᱭᱮᱫᱽ ᱢᱚᱭᱱᱩᱫᱽᱫᱤᱱ"|ᱩᱱᱤ ᱫᱚ ᱟᱡᱟᱜ ᱡᱤᱠᱤᱨ ᱟᱨ ᱡᱟᱨᱤ ᱧᱩᱛᱩᱢ ᱛᱮ ᱵᱟᱰᱟᱭ ᱚᱪᱚᱜ ᱠᱟᱱᱟ, ᱚᱠᱟ ᱫᱚ ᱵᱟᱨ ᱞᱮᱠᱟᱱ ᱚᱬᱦᱮ ᱥᱮᱨᱮᱧ ᱠᱟᱱ,ᱚᱱᱟ ᱱᱚᱱᱰᱮᱱ ᱴᱚᱴᱷᱟ ᱥᱮᱨᱣᱟ ᱨᱩ-ᱚᱨᱚᱝ ᱥᱟᱶ ᱜᱟᱵᱟᱱ ᱟᱠᱟᱟᱱᱟ ᱟᱨ ᱚᱠᱟ ᱫᱚ ᱟᱥᱟᱢ ᱨᱮᱱ ᱑᱖ ᱥᱟᱭ ᱥᱮᱨᱢᱟ ᱠᱚ ᱨᱮᱱ ᱥᱚᱱᱚᱛ ᱜᱩᱨᱩ ᱥᱚᱝᱠᱚᱨ ᱫᱮᱵᱽ ᱟᱜ ᱵᱚᱨ ᱜᱤᱛ ᱥᱟᱶ ᱢᱤᱞᱟᱹᱣ ᱜᱮᱭᱟ | ᱤᱱᱟᱹ ᱵᱮᱜᱚᱨ ᱦᱚᱸ ᱥᱟᱦᱤᱛᱭᱚ ᱟᱠᱟᱫᱚᱢᱤ ᱥᱤᱨᱯᱷᱟᱹ ᱟᱢᱮᱴ ᱚᱱᱚᱞᱤᱭᱟᱹ ᱢᱟᱱᱚᱛᱟᱱ ᱥᱭᱚᱫᱽ ᱟᱵᱽᱫᱩᱞ ᱢᱟᱞᱤᱠ ᱫᱚ ᱢᱮᱱ ᱟᱠᱟᱫᱼᱟ, ᱟᱡᱟᱱ ᱯᱤᱨ ᱫᱚ ᱟᱥᱟᱢ ᱫᱤᱥᱚᱢ ᱨᱮ ᱠᱩᱨᱟᱱ, ᱦᱟᱫᱤᱥ, ᱟᱨ ᱤᱥᱞᱟᱱ ᱯᱚᱯᱚᱨᱪᱟᱨᱤᱡ-ᱮ ᱛᱟᱦᱮᱸ ᱠᱟᱱᱟ |

ᱜᱷᱟᱨᱚᱸᱡᱽ
ᱪᱩᱱᱯᱩᱨᱟᱹ ᱟᱛᱩ ᱨᱮ ᱛᱟᱦᱮᱱ ᱚᱠᱛᱮ ᱨᱮ ᱜᱮ ᱟᱡᱟᱱ ᱯᱷᱚᱠᱤᱨ ᱫᱚ ᱩᱱ ᱚᱠᱛᱮ ᱨᱮᱭᱟᱜ ᱨᱚᱝᱯᱩᱨ ᱱᱟᱠᱷᱟ ᱨᱮᱱ ᱥᱚᱭᱚᱫᱽ ᱩᱥᱢᱟᱱ ᱜᱚᱱᱤ ᱠᱷᱚᱱᱫᱚᱠᱟᱨ ᱨᱮᱱ ᱦᱚᱯᱚᱱ ᱮᱨᱟ ᱛᱩᱞᱩᱡ-ᱮ ᱵᱟᱯᱞᱟ ᱞᱮᱱᱟ| ᱵᱟᱯᱞᱟ ᱡᱤᱭᱚᱱ ᱨᱮᱭᱟᱜ ᱥᱟᱹᱠᱷᱤ ᱞᱮᱠᱟ ᱛᱮ ᱟᱡᱟᱱ ᱯᱷᱚᱠᱤᱨ ᱫᱚ ᱵᱟᱨᱭᱟ ᱦᱚᱯᱚᱱ ᱨᱮᱱ ᱟᱯᱟᱛ ᱮ ᱦᱩᱭ ᱞᱮᱱᱟ| ᱥᱟᱶᱛᱮ ᱟᱡ ᱨᱮᱱ ᱮᱥᱠᱟᱨ ᱵᱚᱠᱚᱛ ᱱᱚᱵᱤ ᱥᱟᱶᱛᱮ ᱦᱩᱰᱤᱧ ᱜᱷᱟᱸᱨᱚᱧᱡᱽ ᱨᱮᱭᱟᱜ ᱫᱟᱞᱟ ᱢᱟᱭᱟ ᱵᱟᱹᱜᱤ ᱜᱤᱰᱤ ᱠᱟᱛᱮ ᱫᱷᱚᱨᱚᱢ ᱨᱮᱭᱟᱜ ᱠᱟᱹᱢᱤ ᱨᱮ ᱞᱟᱹᱜᱽᱭᱟᱹ ᱯᱟᱲᱟᱣ ᱟᱠᱟᱱᱮ ᱛᱟᱦᱮᱸ ᱠᱟᱱᱟ| ᱮᱱ ᱨᱮ ᱦᱚᱸ ᱵᱟᱯᱞᱟ ᱠᱟᱛᱮ ᱚᱲᱟᱜ ᱫᱩᱣᱟᱹᱨ ᱢᱚᱡᱽ ᱛᱮ ᱜᱮ ᱪᱟᱞᱟᱣ ᱵᱟᱱᱟᱣ ᱥᱟᱶᱛᱮ ᱫᱷᱚᱨᱚᱢ ᱨᱮᱭᱟᱜ ᱠᱟᱹᱢᱤ ᱞᱟᱹᱜᱤᱫ ᱦᱚᱸ ᱜᱚᱴᱟ ᱯᱟᱲᱟᱭ ᱫᱟᱲᱟᱱ ᱠᱟᱱ ᱛᱟᱦᱮᱸ ᱠᱟᱱᱟ|

ᱠᱟᱹᱢᱤ ᱠᱟᱹᱥᱱᱤ
ᱟᱡᱟᱱ ᱯᱤᱨ ᱫᱚ ᱵᱟᱜᱽᱫᱟᱫᱽ ᱨᱮ ᱠᱷᱣᱟᱡᱟ ᱱᱤᱡᱟᱢᱩᱫᱽᱫᱤᱱ ᱟᱣᱞᱤᱭᱟ ᱨᱮᱱ ᱪᱮᱞᱟᱭ ᱛᱟᱦᱮᱸ ᱠᱟᱱᱟ | ᱩᱱᱤ ᱫᱚ ᱟᱥᱟᱢ ᱛᱮ ᱟᱡ ᱵᱚᱭᱦᱟ ᱥᱟᱦ ᱱᱟᱵᱤ ᱥᱟᱶᱮ ᱦᱮᱡ ᱞᱮᱱᱟ |ᱩᱱᱤ ᱫᱚ ᱟᱦᱩᱢ ᱡᱟᱹᱛᱤ ᱨᱮᱱ ᱢᱤᱫᱴᱟᱹᱝ ᱪᱮᱛᱟᱱ ᱫᱟᱨᱡᱟ ᱨᱮᱱ ᱠᱩᱲᱤ ᱮ ᱵᱟᱯᱞᱟ ᱞᱮᱫᱮᱭᱟ ᱟᱨ ᱜᱚᱲᱜᱟᱶ ᱨᱮ ᱜᱤᱨᱟᱹ ᱵᱟᱥᱟ ᱞᱮᱱᱟ, ᱚᱠᱟ ᱱᱟᱦᱟᱜ ᱥᱤᱵᱽ ᱥᱟᱜᱚᱨ ᱱᱟᱝᱜᱽᱨᱟᱦᱟ ᱥᱩᱨ ᱨᱮ ᱢᱮᱱᱟᱜ ᱟᱠᱟᱫᱼᱟ|

ᱢᱤᱫᱴᱟᱹᱝ ᱯᱤᱨ ᱦᱩᱸᱭᱟᱹ ᱛᱮ ᱩᱱᱤ ᱫᱚ ᱡᱤᱠᱤᱨᱮ (ᱢᱤᱫ ᱞᱮᱠᱟᱱ ᱚᱬᱦᱮ ᱥᱮᱨᱮᱧ) ᱡᱚᱲᱟᱣ ᱞᱮᱫᱼᱟ | ᱟᱥᱚᱠᱟᱭ ᱛᱮ ᱩᱱᱤ ᱫᱚ ᱟᱨᱟᱵᱤ ᱯᱟᱹᱨᱥᱤ ᱛᱮ ᱨᱚᱲᱮᱫ ᱛᱟᱦᱮᱸ ᱠᱟᱱᱟ, ᱢᱮᱱ ᱠᱷᱟᱱ ᱛᱟᱭᱱᱚᱢ ᱛᱮ ᱩᱱᱤ ᱫᱚ ᱟᱥᱟᱢᱤᱥ ᱯᱟᱹᱨᱥᱤ ᱦᱚᱸ ᱟᱹᱰᱤ ᱱᱟᱭ ᱱᱟᱯᱟᱭ ᱛᱮ ᱪᱮᱫ ᱞᱮᱱ ᱛᱟᱦᱮᱸ ᱠᱟᱱᱟ | ᱩᱱᱤᱭᱟᱜ ᱥᱮᱨᱮᱧ ᱠᱚ ᱫᱚ ᱩᱱ ᱚᱠᱛᱮ ᱨᱮᱱ ᱵᱚᱭᱥᱱᱚᱵᱽ ᱥᱮᱨᱮᱧ ᱥᱟᱶ ᱡᱩᱨᱤᱜ ᱠᱟᱱ ᱛᱟᱦᱮᱸᱜ ᱠᱟᱱᱟ|

ᱵᱤᱵᱟᱹᱫᱽ
ᱛᱤᱱ ᱨᱮ ᱩᱱᱤ ᱫᱚ ᱟᱦᱩᱢ ᱨᱟᱡᱽ ᱥᱟᱶ ᱵᱷᱟᱜᱮ ᱥᱟᱹᱜᱟᱹᱭ ᱡᱚᱲᱟᱣᱚᱜ ᱠᱟᱱ ᱛᱟᱦᱮᱱᱟ ᱩᱱ ᱚᱠᱛᱮ ᱢᱤᱫᱴᱟᱹᱝ ᱤᱥᱞᱟᱢ ᱟᱫᱷᱤᱠᱨᱤ ᱨᱩᱯᱟᱭ ᱫᱷᱟᱫᱚᱨᱟ ᱟᱦᱩᱢ ᱨᱟᱡᱽ ᱥᱟᱶ ᱟᱡᱟᱱ ᱯᱤᱨ ᱟᱜ ᱵᱤᱵᱟᱹᱫᱽ ᱮ ᱮᱛᱚᱦᱚᱵ ᱚᱪᱚ ᱞᱮᱫᱼᱟ | ᱩᱱᱤ ᱫᱚ ᱟᱦᱩᱢ ᱨᱟᱡᱽ ᱮ ᱞᱟᱹᱭ ᱟᱫᱮᱭᱟ ᱵᱟᱝᱢ ᱟᱡᱟᱱ ᱯᱤᱨ ᱫᱚ ᱢᱚᱜᱚᱞ ᱨᱮᱱ ᱠᱷᱚᱵᱚᱨᱤᱭᱟᱹ ᱠᱟᱱᱟᱭ ᱢᱮᱱᱛᱮ ᱟᱨ ᱩᱱᱤᱭᱟᱜ ᱵᱟᱱᱟᱨ ᱢᱮᱫ ᱫᱚᱭ ᱦᱚᱴᱚᱨ ᱚᱰᱚᱠ ᱚᱪᱚ ᱞᱮᱫᱼᱟ | ᱥᱮᱨᱮᱧ ᱞᱮᱠᱟ ᱛᱮ, ᱩᱱᱤ ᱫᱚ ᱵᱟᱨᱭᱟ ᱦᱟᱥᱟ ᱪᱮᱞᱟᱝ ᱮ ᱟᱹᱜᱩ ᱛᱚᱨᱟ ᱞᱮᱫᱼᱟ, ᱚᱱᱟ ᱨᱮ ᱟᱡᱟᱜ ᱵᱟᱱᱟᱨ ᱢᱮᱫ ᱠᱚ ᱫᱚᱦᱚ ᱚᱪᱚ ᱠᱮᱫ ᱠᱚᱣᱟ | ᱚᱱᱟ ᱫᱚ ᱨᱟᱡᱟ ᱩᱫᱩᱜ-ᱟᱭ ᱵᱚᱫᱚᱞ ᱛᱮ ᱫᱤᱠᱷᱳᱣ ᱜᱟᱰᱟ ᱨᱮ ᱜᱤᱰᱤ ᱚᱪᱚ ᱠᱮᱫ ᱠᱚᱣᱟ ᱟᱨ ᱚᱱᱟ ᱥᱟᱶ ᱥᱟᱶ ᱛᱮ ᱚᱱᱟ ᱠᱷᱟᱹᱛᱤᱨ ᱜᱮ ᱜᱟᱰᱟ ᱫᱚ ᱩᱞᱴᱟᱹ ᱛᱮ ᱟᱹᱛᱩᱜ ᱮᱛᱚᱦᱚᱵ ᱮᱱᱟ|

ᱥᱟ.ᱠᱷᱭᱟ.ᱛ

ᱛᱷᱚᱠ:ᱫᱷᱚᱨᱚᱢ ᱯᱚᱯᱚᱨᱪᱟᱨᱤᱡ
ᱛᱷᱚᱠ:ᱟᱥᱟᱢ ᱨᱮ ᱦᱚᱲ